open-index/open-wikipedia-markdown huggingface dataset:
Snožka

**Snožka** () je vrch v Nízkych Tatrách. Leží nad obcou Dolná Lehota, približne  severozápadne od Brezna. 

## Poloha
Nachádza sa na juhu strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a na katastrálnom území obce Dolná Lehota. Najbližšími sídlami sú na juhovýchode situovaná osada Krpáčovo, južným smerom ležia Horná a Dolná Lehota a Jasenie, severovýchodne sa nachádza Demänovská Dolina. Masív patrí do Národného parku Nízke Tatry.
 
## Opis
Snožka zakončuje východnú vetvu rázsochy, ktorá vybieha južným smerom cez Skalku () z Kotlísk () v hlavnom hrebeni. Západným smerom susedí Žiarska hoľa () a Žiar (), južným Strmý vŕštek () a Poľana (), východným Mesiačik (), Baba () a Pálenica () a severným Dereše (), Poľana () a Skalka. Masív patrí do povodia rieky Hron; východné svahy odvodňuje Vajskovský potok, zo západných svahov voda odteká jeho prítokom Dve vody. Na vrchol nevedie značený turistický chodník. Vrcholovou časťou prechádza južná hranica Národnej prírodnej rezervácie Skalka.

### Výhľady
Hrebeň i vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Nízkych Tatier, ojedinele tiež Štiavnické vrchy, Javorie, Poľanu a Veporské vrchy.

## Prístup
Na vrchol nevedie značená trasa, no  zelená turistická značka vedie Vajskovskou dolinou východným úpätím a rovnako značená odbočka na juhozápadnom úpätí k Pamätníku obetiam lavíny.

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Dolná Lehota (okres Brezno)
Erovnuli Liga

**Erovnuli Liga** je najvyššia futbalová klubová súťaž v Gruzínsku. Liga bola založená v roku 1990 po osamotnení Gruzínska. V súčasnosti hrá v lige 10 tímov. Najúspešnejším tímom je s osemnástimi tiulmi Dinamo Tbilisi. Súčasný šampión je Dinamo Batumi. 

## Kluby v sezóne 2022

* Dila Gori
* Dinamo Batumi
* Dinamo Tbilisi
* Gagra
* Locomotive Tbilisi
* Saburtaro Tbilisi
* Samgurali Tsqaltubo
* Sioni Bolnisi
* Telavi
* Torpedo Kutaisi

## Prehľad víťazov

### Výkony podľa klubu

## Externé odkazy
https://erovnuliliga.ge/en

## Zdroj

Kategória:Futbal v Gruzínsku
Kategória:Najvyššie národné futbalové súťaže
Kategória:Futbalové súťaže v Európe
Poľana (vrch v Nízkych Tatrách; 1156 m n. m.)

**Poľana** () je vrch v Nízkych Tatrách. Leží nad rekreačným strediskom Krpáčovo, približne  severozápadne od Brezna. 

## Poloha
Nachádza sa na juhu strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a na katastrálnom území obce Dolná Lehota. Najbližším sídlom je južne situovaná rekreačná osada Krpáčovo, juhovýchodne ležia Tále (Bystrá), z obcí je južným smerom ležiaca Dolná a Horná Lehota a juhovýchodne sú situované obce Mýto pod Ďumbierom a Bystrá. Vrcholom prechádza hranica Národného parku Nízke Tatry, do ktorého patrí severná polovica.

## Opis
Poľana je súčasťou západnej vetvy rázsochy, ktorá vybieha južným smerom na Babu () z Derešov () v hlavnom hrebeni. Západným smerom leží Obrštín () a Žiar (), severným Snožka () a Skalka (), východným Baba () a Mesiačik () a južným Príslop () a Okosená (). Masív patrí do povodia rieky Hron; severné a západné svahy odvodňuje Vajskovský potok, vodu z južných častí odvádza jeho prítok Červená voda. Na južnom úbočí sa nachádzajú niekdajšie antimónové bane, kam vedú náučné chodníky. Na vrchol značený chodník nevedie. Na niektorých mapách býva vrch označený ako Lom.

### Výhľady
Hrebeň i vrchol pokrýva súvislý lesný porast, neumožňujúci rozhľad. Z vhodných lokalít s redšou vegetáciou je možné pozorovať okolité vrcholy Nízkych Tatier, výnimočne tiež Veporské vrchy, Poľanu a Štiavnické vrchy.

## Prístup
Na vrchol nevedie značený turistický chodník, no do lokality „Banícky dom“ a „Antimónové bane“ vedú náučné chodníky z Krpáčova. Severozápadným úbočím vedie Vajskovskou dolinou  zelená značka z Dolnej Lehoty.

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Dolná Lehota (okres Brezno)
Magdalena Sadowska

**Magdalena Sadowska** (26. augusta 1979, Świdnica) je poľská volejbalová hráčka. Hrá na pozícii diagonálnej. 

## Klubové pôsobenia
* 2001–2007  Skra Varšava
* 2007–2008  VfB 91 Suhl
* 2008–2010  MKS Dąbrowa Górnicza
* 2010–2012  KPSK Stal Mielec
* 2012–2013  AZS UE Krakov
* 2013–2015  Polonia Świdnica

## Klubové úspechy
**Majstrovstvá Poľska:**
*  2002
*  2010
**Nemecký pohár:**
*  2008

## Referencie

## Iné projekty

## Externé odkazy
* Profil na stránke Tauronliga 
* Profil na stránke Volleybox 
* Profil na stránke CEV 

Kategória:Narodenia v 1979
Kategória:Poľskí volejbalisti
Chares z Lindosu

náhľad|Rodoský kolos podľa rytiny z 19. storočia
**Chares** alebo **Charés** () bol grécky sochár na prelome 4. a 3. stor. pred Kr.

Chares pochádzal z Lindosu, mesta na ostrove Rodos. Sochárska škola ostrova Rodos bola po Alexandrijskej a Pergamonskej bezpochyby najdramatickejšou helenistickou sochárskou školou, kde sa usadilo niekoľko Lyssipových žiakov. Chares, ktorý bol jedným z nich, začiatkom 3. storočia pred Kr. vytvoril kolosálnu sochu Hélia (boha Slnka, patróna ostrova), tzv. Rodoský kolos (stál pred vchodom do rodoského prístavu), ktorý sa o päťdesiatšesť rokov stal obeťou zemetrasenia, ale jeho zvyšky mohli ľudia obdivovať ešte aj za Plíniových čias.
 
Plínius o tom zaznamenal: „*Ale dielo, ktoré prekonalo všetky obdivom, bola kolosálna socha Rodoského Hélia, ktorú vyrobil Lyssipov žiak Chares z Lindosu. Táto socha bola 70 lakťov vysoká (cca 32 m) po 56 rokoch ju zničilo zemetrasenie, ale aj keď leží na zemi, je to zázrak. Málokto dokáže obopnúť ruky okolo jeho palca a prstov väčšími ako je väčšina sôch. Rozľahlé jaskyne zívajú v jeho končatinách, ktoré boli odlomené, a je v nich vidieť veľké masy skál, ktoré ju svojou váhou mali stabilizovať pri základni. Podľa tradície práca na ňom trvala dvanásť rokov a stála 300 talentov, ktoré získali z (predaja) [[Obliehací stroj|obliehacích strojov]], ktoré tu zanechal [[Démétrios I. (Macedónia)|Démetrios]], keď sa po dlhom obliehaní Rodosu znechutený obliehania vzdal.*“  Plínius tiež uvádza, že ďalším známym Charedovým dielom bola kolosálna hlava, ktorú na Kapitol v Ríme venoval konzul P. Lentulus v roku 57 pred Kr. (na Kapitole boli dve hlavy, venované konzulom P. Lentulom, tú druhú zhotovil Decius.). 
     
Bronzovú sochu boha Hélia dali obyvatelia Rodosu zhotoviť okolo roku 290 pred Kr. (podľa niektorých zdrojov ju zhotovili v rokoch 294 až 282 pred Kr.) na pamiatku toho, že v roku 304 pred Kr. za pomoci egyptského vládcu Ptolemaia I. Sotera úspešne odrazili útok macedónskeho panovníka Démetria I. Chares na svoje dielo s hrdosťou napísal: *„Kolos, na ktorý sa pozeráš, je vysoký osemdesiat lakťov a vytvoril ju Chares, rodák z Lindosu.“* Dielo, ktoré Chares vytvoril, bolo zaradené medzi sedem divov starovekého sveta. V roku 224 pred Kr., teda 56 rokov po jeho dokončení, sochu zničilo zemetrasenie. Rodoský kolos Roďania (údajne) na príkaz orákula nesmeli obnoviť. Socha zostala v ruinách osemstodeväťdesiatštyri rokov, než ju v roku 672 predali Saracéni, ktorí boli vtedy pánmi ostrova, židovskému obchodníkovi z Edessy, a ten ju odniesol na deväťsto ťavách.
 
Sextos Empeirikos (v diele Pros logikous, Πρὸς λογικούς 1.107) uvádza možno nepravdepodobný príbeh, že Chares pred dokončením sochy boha Hélia spáchal samovraždu, pretože náklady na sochu prevyšovali získaný finančný obnos. Posledné práce na soche, podľa neho, dokončil Laches z Lindosu.

## Referencie a bibliografia

 

Kategória:Sochári starovekého Grécka
NAD+ glykohydroláza

**NAD<sup>+</sup> glykohydroláza** () je enzým, ktorý katalyzuje nasledujúcu chemickú reakciu:

: NAD+ + H2O \rightleftharpoons ADP-ribóza + nikotínamid

Substrátmi tohto enzýmu sú NAD<sup>+</sup> a H<sub>2</sub>O a jeho produktmi sú ADP-ribóza a nikotínamid. Na rozdiel od ADP-ribozylcyklázy/cyklická ADP-ribózahydrolázy (), ktorá katalyzuje tú istú reakciu, táto reakcia neprebieha cez cyklickú ADP-ribózu.

## Klasifikácia
Tento enzým patrí medzi hydrolázy, konkrétne glykozylázy, ktoré hydrolyzujú zlúčeniny s N-glykozylovou väzbou. Medzi ďalšie názvy tohto enzýmu patrí **NAD+ nukleozidáza**, **NADáza**, **NAD<sup>+</sup> hydroláza**, **difosfohydrínnukleozidáza** a **DPNáza**. 

## Význam
Tento enzým sa účastní metabolizmu nikotinátu a nikotínamidu a vápnikovej signalizačnej dráhy. Metabolizmus vápnika súvisí s udržiavaním hladiny vápnika v tele. Význam tohto metabolizmu takisto súvisí s udržiavaním dostatočného množstva vápniku pre mineralizáciu kostí. Tvorí základ štruktúry a pevnosti kostí. Metabolizmus vápnika môže viesť k niekoľkým chorobám, ktoré môžu súvisieť i s činnosťou obličiek. Vysoká koncentrácia vápnika vedie k bunkovej smrti alebo apoptóze.

## Referencie

## Ďalšia literatúra

* 
* Putney, J. W. P. (2019). *Calcium Metabolism*. Access Science. https://www.accessscience.com/content/calcium-metabolism/103100

* 
* 
* 
* 
* 

## Zdroj

Kategória:Hydrolázy
Chlorátreduktáza

**Chlorátreduktáza** alebo **chlorečnanreduktáza** () je enzým, ktorý katalyzuje chemickú reakciu

: AH2 + ClO3- \rightleftharpoons A + H2O + ClO2-

Substrátmi tohto enzýmu sú redukovaný akceptor elektrónov (značený ako AH2) a ClO<sub>3</sub><sup>-</sup> a jeho produkty sú oxidovaný akceptor elektrónov (značený ako A), H2O a ClO<sub>2</sub><sup>-</sup>. Tento enzým je úzko spojený s perchlorátreduktázou, ktorá je schopná premeniť chloristan i chlorečnan. Medzi redukované akceptory elektrónov, ktoré je tento enzým schopný oxidovať, patria napríklad flavíny a benzylviologén. Enzým je takisto schopný oxidovať FMN a riboflavín.

Tento enzým patrí medzi oxidoreduktázy. Niekedy sa nazýva i chlorátreduktáza C.

## Referencie

## Zdroj

Kategória:Oxidoreduktázy
Barbora Koseková

**Barbora Koseková** (22. novembra 1994, Bratislava) je slovenská volejbalová hráčka. Hrá na pozícii nahrávačky. Je členkou slovenskej reprezentácie.

## Klubové pôsobenia

## Klubové úspechy
**[[Slovenský pohár vo volejbale žien|Slovenský pohár]]:**
*  2012, 2014, 2015, 2016
**[[Volejbalová extraliga žien|Majstrovstvá Slovenska]]:**
*  2012, 2014, 2015, 2016
*  2013
*  2019
**[[Stredoeurópska liga vo volejbale|Stredoeurópska liga]]:**
*  2018
*  2014
**Majstrovstvá Česka:**
*  2017
**Maďarský pohár:**
*  2018
**Majstrovstvá Maďarska:**
*  2018
*  2021

## Reprezentačné úspechy
**Európskej Ligy:**
*  2016
*  2017

## Referencie

## Iné projekty

## Externé odkazy
* Profil na stránke SVF 
* Profil na stránke LegaVolleyFemminile 
* Profil na stránke Volleyball-Bundesliga 
* Profil na stránke Women.Volleybox 
* Profil na stránke CEV 
* Profil na stránke CEV 

Kategória:Osobnosti z Bratislavy
Kategória:Slovenskí volejbalisti
Konské (vrch)

**Konské** () je vrch v hlavnom hrebeni Nízkych Tatier. Leží nad Demänovskou Dolinou, približne  severne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obcí Demänovská Dolina a Horná Lehota. Najbližším sídlom je severozápadne situovaná Demänovská Dolina, severným smerom leží Pavčina Lehota a južným smerom obce Mýto pod Ďumbierom, Bystrá a Horná Lehota. Masív patrí do Národného parku Nízke Tatry.

## Opis
Konské je súčasťou hlavného hrebeňa medzi Ďumbierom () a Chopkom (). Severným smerom sa nachádza Krakova hoľa (), Pusté () a Siná (), západným Konský grúň (), Chopok a Príslop (), južným Mesiačik () a Veľký Gápeľ () a východným Ďumbier, Krúpova hoľa () a Ludárova hoľa (). Severná časť hrebeňa patrí do povodia Váhu, kde vodu odvádza riečka Demänovka, voda z južných svahov odteká potokom Bystrianka do rieky Hron. Vrchol traverzuje Cesta hrdinov SNP. V tejto časti je hustá sieť značených trás, ktoré sú vzájomne poprepájané. Prístup uľahčuje aj lanovka na blízky Chopok.

### Výhľady
Hôľnato skalnatý hrebeň i vrchol so značnou nadmorskou výškou umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú Fatru, Kremnické vrchy, Štiavnické vrchy, Javorie, Poľanu, Stolické a Veporské vrchy.

## Prístup
* po  červeno značkovanej hrebeňovke (Cesta hrdinov SNP) traverzom:
** od západu z Chabenca cez Chopok
** od východu od Chaty generála Milana Rastislava Štefánika cez Krúpovo sedlo
* mnohými značenými chodníkmi, vedúcimi zo severného i južného smeru

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Demänovská Dolina
Kategória:Horná Lehota (okres Brezno)
Liga majstrov UEFA 2016/2017

**Liga majstrov UEFA 2016/2017** bol 62. ročník Ligy majstrov UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Obhajcom titulu bol Real Madrid.

Víťazom Ligy majstrov 2016/2017 sa stal španielsky Real Madrid, ktorý vo finále zdolal Juventus. Finále sa hralo v Cardiffe vo Walese na štadióne Millennium Stadium.

## Účastnícke miesta
V Lige majstrov UEFA 2016/2017 sa zúčastnilo celkovo 78 tímov z 53 z 55 členských štátov UEFA (výnimku malo Lichtenštajnsko, ktoré nemá domácu ligu a Kosovo, ktoré ešte nebolo plnohodnotným členom UEFA). Každá krajina mala pridelený počet miest podľa koeficientov UEFA:

* Asociácie na 1. –  3. mieste mali po štyri tímy
* Asociácie na 4. – 6. mieste mali po tri tímy
* Asociácie na 7. – 15. mieste mali po dva tímy
* Asociácie na 16 – 54. mieste (okrem Lichtenštajnska) mali v súťaži jeden tím
* Víťazi Ligy majstrov UEFA 2015/2016 a Európskej ligy UEFA 2015/2016 mali automatický postup do skupinovej fázy pokiaľ sa nekvalifikovali cez domáce ligy
** Víťaz Ligy majstrov UEFA 2015/2016 Real Madrid sa kvalifikoval prostredníctvom domácej ligy, čo znamenalo, že dodatočná prihláška pre víťaza Ligy majstrov nebola nutná
** Víťaz Európskej ligy UEFA 2015/2016 Sevilla sa nekvalifikovala prostredníctvom domácej ligy, čo znamenalo, že sa Sevilla stala piatym španielskym tímom v skupinovej fáze Ligy majstrov

## Rebríček UEFA
Účastnícke miesta pre Ligu majstrov UEFA 2016/2017 boli rozdelené podľa koeficientu UEFA z roku 2015, do ktorého boli započítané výsledky klubov danej krajiny v európskych pohárových súťažiach od sezóny 2010/2011 do sezóny 2014/2015 vrátane.

## Rozdelenie tímov

## Termíny
Termíny pre odohranie jednotlivých kôl a ich žrebovanie sú uvedené v nasledujúcej tabuľke.

## Kvalifikácia

### 1. predkolo

### 2. predkolo

### 3. predkolo

### 4. predkolo

## Skupinová fáza

### Skupina A

### Skupina B

### Skupina C

### Skupina D

### Skupina E

### Skupina F

### Skupina G

### Skupina H

## Play-off

### Osemfinále
Žreb osemfinále sa konal 12. decembra 2016. Prvé zápasy sa hrali 14., 15. 21. a 22. februára, druhé zápasy 7., 8. 14. a 15. marca 2017.

### Štvrťfinále
Žreb štvrťfinále sa konal 17. marca 2017. Prvé zápasy sa hrali 11. a 12. apríla, druhé zápasy 16. a 17. apríla 2017.

### Semifinále
Žreb semifinále sa konal 21. apríla 2017. Prvé zápasy sa hrali 2. a 3. mája, druhé zápasy 9. a 10. mája 2017.

### Finále
Finále sa hralo 3. júna 2017 na Millennium Stadium v Cardiffe. "Domáce mužstvo" bolo určené dodatočným žrebom (pre administratívne účely), ktorý sa konal po žrebovaní semifinále.

## Štatistiky

### Najlepší strelci

## Poznámky
## Referencie

## Pozri aj
* Európska liga UEFA
## Externé odkazy
https://www.uefa.com/uefachampionsleague/history/seasons/2017/
## Zdroj

Kategória:Liga majstrov UEFA
Kategória:Futbal v 2016
Kategória:Futbal v 2017
Love and Regret

***Love and Regret*** je zbierka anglických coververzií z celého druhého sólového štúdiového albumu, *[[Tajomstvá]]*, od slovenskej speváčky Katky Knechtovej. Album dňa 5. marca 2012 vydalo hudobné vydavateľstvo Universal Music.

Album obsahuje celkovo jedenásť skladieb v anglickej verzii určenej pre zahraničné hudobné trhy. Producentsky sa na ňom podieľal Christian Eigner, ktorý už spolupracoval ako producent a spoluautor viacerých nahrávok skupiny Depeche Mode. Autorkou hudby na albume je Katka Knechtová, autormi textov na albume sú Daryl Bamonte, James Sutherland-Smith.

## Zoznam skladieb

## Výroba albumu
* Katarína Knechtová - spev, klavír, vokály
* Christian Eigner - bicie nástroje, klávesové nástroje, programovanie
* Erich Buchebner -  elektrická gitara (8), basová gitara (1, 2, 3, 5, 6)
* Markus Gartner - gitara (2, 5, 6)
;Produkcia
* Christian Eigner - producent
* B4P s.r.o. - výkonný producent projektu
* Chris Scheidl - technik nahrávania
* Jason Mitchell, John Dent - mastering
* Paul 'P-Dub' Walton - mixovanie
* Vlado "Randy" Gnepa - mixovanie, vokály
* Standa Merhout - fotografie
* Džaris -dizajn

## Referencie

Kategória:Albumy Kataríny Knechtovej
Kategória:Hudobné albumy z 2012
Konský grúň

**Konský grúň** () je vrch na okraji hlavného hrebeňa Nízkych Tatier. Leží nad Demänovskou Dolinou, približne  južne od Liptovského Mikuláša. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a na katastrálnom území obce Demänovská Dolina. Najbližším sídlom je severne situovaná Demänovská Dolina, rovnakým smerom leží aj Iľanovo a Pavčina Lehota a južným smerom obce Mýto pod Ďumbierom a Bystrá. Masív patrí do Národného parku Nízke Tatry.

## Opis
Konský grúň tvorí krátku rázsochu, vybiehajúcu z Chopka () v hlavnom hrebeni. Severným smerom sa nachádza Siná (), Ostredok (), Pusté () a Krakova hoľa (), východným Tanečnica (), Ludárova hoľa () a Krúpova hoľa (), južným Konské () a Chopok a západným Dereše (), Poľana () a Bôr (). Masív patrí do povodia Váhu, kde vodu odvádza riečka Demänovka. Na vrchol nevedie značený chodník, no blízkym hrebeňom prechádza Cesta hrdinov SNP. Prístup uľahčuje aj lanovka na blízky Chopok. 

### Výhľady
Hôľnato skalnatý hrebeň i vrchol so značnou nadmorskou výškou umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.

## Prístup
Na vrchol nevedie značený turistický chodník, no niekoľko značených trás prechádza blízkym okolím.

* po  červenej značke:
** po hrebeňovke vrcholom Chopka po Ceste hrdinov SNP
** po severnom úbočí z Lukovej do Širokej doliny
* po  modrej značke západným smerom z Lukovej na Chopok
* mnohými značenými chodníkmi, vedúcimi zo severného i južného smeru

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Demänovská Dolina
Tanečnica

**Tanečnica** môže byť:

* žena, ktorá tancuje
* rod húb, pozri tanečnica (rod)
* vrch vo Veľkej Fatre, pozri Tanečnica (vrch vo Veľkej Fatre)
* vrch v Nízkych Tatrách, pozri Tanečnica (vrch v Nízkych Tatrách)

## Pozri aj
*Tanečnice (Moravsko-sliezske Beskydy)
Záhumienkový kanál

**Záhumienkový kanál** je umelý vodný tok nížinného typu, melioračný, odvodňovací kanál v Dolnom Zemplíne, na východnom okraji geomorfologického celku Východoslovenská rovina na pomedzí geomorfologických podcelkov Latorická rovina a Medzibodrocké pláňavy, začína sa v poľnohospodárskom extraviláne územia obce Čierna a na tomto území celým svojim krátkym priebehom aj preteká a ústi v okrese Trebišov v Košickom kraji. *Záhumienkový kanál* je ľavostranný prítok bezmenného vodného toku v katastrálnom území *Čierna* pri poli *Záhumienky* a tento bezmenný vodný tok sa vlieva v susednom katastrálnom území Boťany do Východného Leleského kanála. *Záhumienkový kanál* má dĺžku . Je tokom VI. rádu.
## Začiatok
Začína sa na východnej strane geomorfologického celku Východoslovenská rovina, v nadmorskej výške , východne od intravilánu obce Čierna v okrese Trebišov v Košickom kraji v poľnohospodárskom extraviláne na severnom okraji lesa *Rúbanisko*.
## Opis toku
Od začiatku tečie severovýchodovýchodným smerom, preteká poľnohospodárskym extravilánom obce Čierna, skrúca sa na sever, podteká cestu z obce Čierna  na slovensko-ukrajinskú štátnu hranicu, stáča sa na severovýchod a neskôr na severovýchodovýchod, obteká pole *Lieskovec*, na juhozápadnom okraji poľa *Záhumienky* na území obce Čierna v nadmorskej výške  ústi do bezmenného toku v katastrálnom území Čierna a tento sa vlieva v susednom katastrálnom území Boťany do Východného Leleského kanála ako jeho ľavostranný prítok. Východný Leleský kanál ústi do Bodrogu. Vodný tok *Záhumienkový kanál* nemá dôležitejší prítok.
## Pôvod názvu
Hydronymum *Záhumienkový kanál* má pôvod v názve poľa *Záhumienky* na území obce Čierna, na okraji ktorého preteká. Zo slovného základu *záhumienok, záhumienka* s významom *priestor za humnami, kde sa začínajú polia, záhumnie* bolo po rozšírení o formant *-ový* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Záhumienkový kanál* ako súčasť veľmi početnej skupiny názvov v slovenskej toponymii, najmä hydronymii.. Názov vodného toku *Záhumienkový kanál* bol štandardizovaný v roku 1991. V priestore slovenskej hydronymie hydronymum *Záhumienkový kanál* je jedinečným hydronymom (júl 2022). 

## Referencie

Kategória:Umelé vodné toky na Slovensku
Kategória:Potoky na Slovensku
Kategória:Vodné toky na Východoslovenskej rovine
Kategória:Vodné toky v okrese Trebišov
Prežijú len milenci

***Prežijú len milenci*** je tretí sólový štúdiový album slovenskej speváčky Katky Knechtovej. Album vydalo 20. októbra 2015 hudobné vydavateľstvo Sukuba.

Album, ktorý obsahuje viacero rádiových hitov, ako napr. „Motýľ hlavolam“, „Naveky“, či „Bezpečné priepasti“(...), bol mixovaný v Spojenom kráľovstve a produkovalo viacero hudobníkov. Niektoré nahrávky si Katka produkovala sama, medzi najznámejšie mená ďalších producentov patrí napríklad Peter „Ďuďo“ Dudák z kapely Hex. Väčšinovou autorkou hudby je Katka Knechtová, texty napísal Martin „Fefe“ Žúži (Hex), Silvia Kaščáková, Vlado Krausz, Rasťo Kopina (Nocadeň), Vlado Krausz, k štyrom pesničkám naprísala texty Katka Knechtová.

## Zoznam skladieb

## Výroba albumu
* LOUD Mastering United Kingdom - mastering
* Mona Múza - dizajn
* Jakub Gulyas - fotografie

## Referencie

Kategória:Albumy Kataríny Knechtovej
Kategória:Hudobné albumy z 2015
Premeny (album)

***Premeny*** je kompilácia coververzií skladieb slovenskej speváčky Katky Knechtovej. Album vydalo 20. októbra 2015 hudobné vydavateľstvo Sukuba.

Album vyšiel po úspešnom turné Kataríny Knechtovej z jari 2016. Účinkovala na ňom aj koncertnou zostavou, ktorá bola okrem kapely, rozšírená aj o menší orchester nástrojov, ako je harfa, violončelo, kontrabas, dva klavíre, bendžo, husle, slide gitara a iné. Nahrávky vyšli na CD, na ktorom je medzi dvoma inštrumentálnymi vsuvkami vložený výber skladieb nahraných v nových aranžmánoch.

Ako bonus na CD nosiči je na konci zoznamu piesní aj predtým nevydaná nahrávka, skladba „FEA“.

## Zoznam skladieb

## Výroba albumu
* Katarína Knechtová - spev, klavír
* Adam Kuruc - klavír, programovanie, aranžmány
* Peter Debnár - vokály (2)
* Daniel Urban - kontrabas, basová gitara (2)
* Stanislav Kociov - bicie nástroje, perkusie
* Branislav Kociov - gitara
* Michal Matejčík - harfa
* František Jano - husle, slide gitara, bendžo
* Katarína Kozelková - violončelo
;Produkcia
* Adam Kuruc, Katarína Knechtová - producenti
* Michal Cimfe - zvukový technik
* Vladimír Gnepa - mixovanie
* Loud Mastering GB - mastering
* John Dent - mastering
* Jakub Gulyás - fotografie
* Mona Múza - grafika, dizajn

## Referencie

Kategória:Albumy Kataríny Knechtovej
Kategória:Hudobné albumy z 2016
Tanečnica (vrch v Nízkych Tatrách)

náhľad|Tanečnica od severu
**Tanečnica** () je vrch v Nízkych Tatrách. Leží nad Demänovskou Dolinou, približne  južne od Liptovského Mikuláša. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina a Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba, Iľanovo a Pavčina Lehota a južným smerom Mýto pod Ďumbierom. Masív patrí do Národného parku Nízke Tatry.

## Opis
Tanečnica je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni. Severným smerom sa nachádza Škopovo (), Krakova hoľa () a Pusté (), západným Ostredok (), Bôr () a Konský grúň (), južným Konské (), Prašivá (), Krúpova hoľa (), Ďumbier () a Ludárova hoľa () a východným Rovná hoľa (), Ohnište () a Slemä (. Masív patrí do povodia Váhu, kde vodu zo západných svahov odvádza riečka Demänovka a z východných potok Bystrá cez Štiavnicu. Hrebeňom vedie hranica Národnej prírodnej rezervácie Ďumbier, do ktorej patrí jeho východná časť. Vrcholovou časťou vedie značený chodník zo sedla Javorie.

### Výhľady
Hôľnatý hrebeň i vrchol s porastom kosodreviny umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.

## Prístup
* po  žltej turistickej trase (traverz vrcholu):
** zo severu z rázc. Kosienky, poľana cez sedlo Javorie
** od juhu z Krúpovej hole v hlavnom hrebeni (Cesta hrdinov SNP) cez Prašivú
* po  červenej značke cez sedlo Javorie z Demänovskej i Jánskej doliny

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Demänovská Dolina
Kategória:Liptovský Ján
Hlinka Gretzky Cup

**Hlinka Gretzky Cup** je každoročne konaný turnaj národných tímov do 18 rokov v ľadovom hokeji. Súťaž organizujú najmä Hockey Canada, Český svaz ledního hokeje a Slovenský zväz ľadového hokeja. 

Turnaj nesie od roku 2004 názov po zosnulom českom hokejistovi a trénerovi Ivanovi Hlinkovi. Od roku 2002 sa súťaž hrala výlučne v českých a slovenských mestách. V roku 2018 sa turnaj konal po dlhej dobe mimo územia Česka a Slovenska a to v Edmontone a práve od tohto roku dostal turnaj meno aj po Wayneovi Gretzkymu.

Hlinka Gretzky Cup nie je súčasťou IIHF. Medzinárodná hokejová federácia totiž v apríli každoročné organizuje Majstrovstvá sveta v ľadovom hokeji hráčov do 18 rokov. Na Majstrovstvách sveta však nehrajú najlepší hráči z kanadskej juniorky Canadian Hockey League, keďže v tom čase sa hrá play-off. Turnaj je prominentnou predsezónnou prehliadkou pre vyhliadky tímov NHL.

## História názvu turnaja
* Phoenix Cup (1991)
* Pacifický pohár (1992 až 1996, okrem roku 1994)
* Mexický pohár (1994)
* Pohár troch národov (1997)
* Pohár štyroch národov (1998 až 2000)
* Pohár šiestich národov (2001)
* Pohár ôsmich národov (2002)
* Svetový pohár juniorov do 18 rokov (2003 až 2006)
* Memoriál Ivana Hlinku (2007 – 2017)
* Hlinka Gretzky Cup (súčasný názov od roku 2018)

## Výsledky

## Medailová tabuľka

## Externé odkazy
* Oficiálna stránka
* https://web.archive.org/web/20070428005927/http://www.hockeycanada.ca/4/2/1/6/index1.shtml

## Zdroj


Kategória:Juniorský ľadový hokej
Kategória:Súťaže v ľadovom hokeji
Mark Strong

**Mark Strong**, vlastným menom **Marco Giuseppe Salussolia**, (* 5. august 1963, Londýn, Spojené kráľovstvo) je anglický herec.

## Detstvo a mladosť

Strong sa narodil ako Marco Giuseppe Salussolia ako syn rakúskej matky a talianskeho otca. Bol vychovávaný len matkou, pretože otec rodinu opustil krátko po jeho narodení. Keď bol dieťa, jeho matka mu legálne zmenila meno, aby mu pomohla zapadnúť medzi svojich anglických rovesníkov. Vyrastal v katolíckej viere. 

## Kariéra
Aktívne sa herectvu venuje od roku 1989. V roku 1993 si zahral po boku Helen Mirren v televíznom filme *Hlavný podozrivý II*. Rolu si zopakoval aj v šiestej časti televízneho filmu s názvom *Hlavný podozrivý: Posledný svedok*, ktorá mala premiéru v roku 2003.

V roku 2002 si zahral vo filme *Za svetlami Blackpoolu*. V roku 2006 sa pripojil k hereckému obsadeniu ako Ewan McGregor, Tom Hardy, Catherine Tate a Eileen Atkins, z filmu *Scény z partnerského života*. O rok neskôr prijal úlohu princa Septima z filmu *[[Hviezdny prach]]*.

V roku 2009 získal hlavnú zápornú postavu vo filme *[[Sherlock Holmes (film z roku 2009)|Sherlock Holmes]]*. V rovnakom roku si zahral aj vo filme *Mladá Viktória* po boku Emily Blunt, Mirandy Richardson a Paula Bettanyho. V roku 2012 si zahral vo filme *30 minút do polnoci* a v roku 2014 prijal jednu z úloh vo filme *Kingsman: Tajná služba*. Keďže film získal pozitívne ohlasy, v roku 2017 mala premiéru aj druhá časť s názvom *Kingsman: Zlatý kruh*.

V roku 2018 stvárnil hlavnú úlohu v televíznom seriáli *Deep State*, ktorý mal dve série. O rok neskôr stvárnil zápornú postavu vo filme *Shazam!* a v rovnakom roku tiež prepožičal svoj hlas jednej z postáv v dobrodružnom seriáli *Temný kryštál: Vek vzdoru*. Tiež potvrdil svoju účasť v komédii *Murder Mystery 2*, ktorý by mal mať premiéru v roku 2023. 

## Súkromný život
Strong je ženatý s televíznou producentkou Lizou Marshall, s ktorou má dvoch synov, Gabriela a Romana. Je tiež celoživotným fanúšikom Arsenalu FC. Hovorí plynulo nemecky a čiastočne taliansky. Tiež poskytol nemecký dabing pre Daniela Craiga vo filme *Posadnutosť* z roku 1997. Je dobrým priateľom Daniela Craiga, ktorý je aj krstným otcom jeho syna Romana.

Časopis GQ označil Stronga za jedného z 50 najlepšie obliekaných mužov v roku 2015.

## Iné projekty

## Externé odkazy
* 
* 

## Zdroj

Kategória:Anglickí divadelní herci
Kategória:Anglickí televízni herci
Kategória:Anglickí filmoví herci
Kategória:Anglickí dabingoví herci
Kategória:Osobnosti z Londýna
Kategória:Anglické osobnosti talianskeho pôvodu
Kategória:Držitelia ceny Laurenca Oliviera
Veľký Meder-Holiare

**Veľký Meder-Holiare** je kanál v regióne Podunajsko na území mesta Veľký Meder a obce Okoč  v okrese Dunajská Streda v Trnavskom kraji a v nepatrnom úseku na území obce Holiare v okrese Komárno v Nitrianskom kraji. Nachádza sa v geomorfologickom celku Podunajská rovina. Pokračuje ako kanál Holiare-Kosihy. Má dĺžku . Je tokom III. rádu.
## Začiatok
Začína sa v severozápadnej časti územia mesta Veľký Meder v  pri *Chotárnom kanáli* v tesnej blízkosti obecnej hranice medzi mestom Veľký Meder a obcou Boheľov na pomedzí poľa *Bendovo* a poľa *Malé Bendovo*. V skutočnosti je pokračovaním kanála Jurová-Veľký Meder. Patrí do okresu Dunajská Streda v Trnavskom kraji. Nachádza sa v geomorfologickom celku Podunajská rovina.
## Opis toku
Od začiatku tečie v priamke juhovýchodným smerom, preteká cez poľnohospodársky extravilán, v  podteká cestu z mesta Veľký Meder do mesta Dunajská Streda a zároveň obteká agropotravinársky komplex *Euromilk*, v  vteká na územie obce Okoč cez ktoré tečie v dĺžke 1 km a zároveň priberá ľavostranný prítok - kanál Čeček, v  preteká cez obecnú hranicu, vracia sa na územie mesta Veľký Meder a zároveň priberá prítok Mohylský kanál, veľkým oblúkom sa stáča na juhovýchod, podteká železnicu a hneď aj cestu z mesta Veľký Meder do obce Okoč, v  podteká cestu a hneď aj železnicu z mesta Veľký Meder do mesta Komárno, sleduje obecnú a zároveň aj okresnú a krajskú hranicu medzi mestom Veľký Meder a obcou Holiare, v  vteká na územie obce Holiare, zostávajúcich 400 m toku preteká po území obce Holiare, v extraviláne obce Holiare v miestnej časti (v katastrálnom území) Horné Holiare v  sa križuje s kanálom Čičov-Holiare, končí sa a pokračuje ďalej ako kanál Holiare-Kosihy, ktorý pri obci Veľké Kosihy ústi priamo do Dunaja ako jeho ľavostranný prítok. Vodný tok *Veľký Meder-Holiare* má dva prítoky *Mohylský kanál* a kanál *Čeček*.

## Pôvod názvu
Vodný tok *Veľký Meder-Holiare* má pôvod v toponymách – v názve obce-mesta, na území ktorého sa tento vodný kanál začína a ním preteká, čiže v názve Veľký Meder a v názve obce, cez územie ktorej preteká a končí sa, čiže v názve Holiare. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný.  Názov vodného toku *Veľký Meder-Holiare* bol pôvodne štandardizovaný v podobe *Čalovo-Holiare* v roku 1979. V nadväznosti na zmenu štandardizovaného názvu obce *Čalovo* (úradný názov obce 1948-1990) na Veľký Meder v roku 1990 bola realizovaná v roku 2005 zmena štandardizovaného názvu kanála z podoby *Čalovo-Holiare* do podoby *Veľký Meder-Holiare*. V priestore slovenskej hydronymie vodných tokov hydronymum *Veľký Meder-Holiare* je jedinečným hydronymom (júl 2022).  
## Referencie

 
Kategória:Vodné toky v okrese Dunajská Streda 
Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine
Svety

***Premeny*** je štvrtý štúdiový album slovenskej speváčky Katky Knechtovej. Album vydalo 20. októbra 2020 hudobné vydavateľstvo Sukuba.

Podľa vyjadrenia Katky Knechtovej, na albume pracovala štyri roky. Piesne sa naň zbierali postupne. Dve nahrala v spolupráci s Rakúšanom Christianom Eignerom, ktorý s ňou produkoval aj na predchádzajúcich albumoch.

Dňa 16. septembra 2020 vyšiel k nemu singel, duet s Adamom Ďuricom nazvaný „Takí sme“. Autorom hudby piesní na albume je Katka Knechtová, ako textári s ňou spolupracovali: Vlado Krausz, Martin Žúži, Silvia Kaščáková a autormi textu ďalšieho duetu s názvom „Akty XY“ na albume sú  Vlado Krausz a český spevák Michal Hrůza, ktorý túto nahrávku s Katkou naspieval. Bonusom albumu je stručná hudobno-slovná etuda „Sloboda je pierko“, ktorú otextoval Stanislav Štepka. 

## Zoznam skladieb

## Výroba albumu
* Adam Kuruc, Christian Eigner, Katarína Knechtová, Vladimír Gnepa - producenti
* Loud Mastering GB - mastering
* Jakub Gulyás - fotografie
* Mona Múza - grafika, dizajn

## Referencie

Kategória:Albumy Kataríny Knechtovej
Kategória:Hudobné albumy z 2020
The Cubes (album)

***The Cubes*** („Kocky“) je názov debutového štúdiového albumu a slovenskej dievčenskej hudobnej skupiny, ktorá vznikla v roku 2007. Jej členmi boli sestry Petra a Jana Humeňanské a Katarína Knechtová. Album vyšiel v roku 2012.

Na debutovom eponymnom albume skupiny The Cubes je jedenásť piesní naspievaných v angličtine. Po štyri, ktoré naspievali spoločne napísali Jana Humeňanská a Katarína Knechtová. Okrem nich každá napísala a naspievala po jednej vlastnej piesni, to znamená, že Petra Humeňanská je autorkou jednej nahrávky. Katarína Knechtová bola aj producentkou nahrávania.

Prvým singlom z albumu *The Cubes* je skladba „Tomorrow“, ktorá bola hrávaná väčšinou v slovenských alternatívnym rádiách. Začiatkom augusta 2012 vyšiel k singlu aj videoklip. Skupina má za sebou aj koncertnú premiéru, prvýkrát predstavila svoj „kockatý punk“ koncom júna Na Dobrom festivale v Prešove mala skupina svoju koncertnú premiéru so svojim svojráznym štýlom, ktorý jej členky označujú ako „kockatý punk“.

## Zoznam skladieb

## Výroba albumu
* Petra Humeňanská - basová gitara, spev, klavír (10)
* Jana Humeňanská - elektrická gitara, spev
* Katarína Knechtová - bicie nástroje, klávesové nástroje, elektrická gitara, akustická gitara, perkusie, spev
; Produkcia
* Vladimír Gnepa - mixovanie, mastering
* Jaroslav Vaľko - fotografie
* Katarína Knechtová - producent, dizajn obalu

## Referencie

Kategória:Albumy Kataríny Knechtovej
Kategória:Albumy Petry Humeňanskej
Kategória:Hudobné albumy z 2012
Kategória:Albumy The Cubes
XTB

**XTB** je medzinárodná investičná a fintech spoločnosť, ktorá ponúka obchodnú platformu xStation. Platforma poskytuje retailovým obchodníkom okamžitý prístup na globálne trhy a taktiež k stovkám finančných inštrumentov.

Umožňuje obchodovanie CFD na forex, indexy, komodity, kryptomeny a mnohé ďalšie. V ponuke nechýbajú ani skutočné akcie a ETF z celého sveta.

Spoločnosť XTB bola založená v roku 2004 v Poľsku vo Varšave. V roku 2009 sa spoločnosť premenovala a jej názov sa zmenil na XTB Online Trading. Novo od 5. januára 2022 spoločnosť pôsobí pod novým názvom XTB S.A.

V roku 2007 XTB otvorila svoju prvú zahraničnú pobočku v Česku. Počas niekoľkých ďalších rokov boli založené pobočky v Nemecku, Španielsku, Rumunsku, Slovensku, Francúzsku, Portugalsku, Taliansku, Maďarsku, Veľkej Británii, Čile a Dubaji (XTB MENA).

Od mája 2016 je XTB kótovaná na Varšavskej burze cenných papierov. V závislosti od trhu, na ktorom pôsobia, sú subjekty kapitálovej skupiny XTB regulované globálnymi inštitúciami, ako je Financial Conduct Authority (FCA), Cyperská komisia pre cenné papiere a burzy (CySEC), Comisión Nacional del Mercado de Valores, Belize International Financial Services Commission pre služby (IFSC) a Poľský úrad pre finančný dohľad.

V roku 2016 XTB podpísala zmluvu s hollywoodskym hercom Madsom Mikkelsenom, ktorý do spoločnosti vstúpil ako ambasádor značky. V roku 2020 sa novým ambasádorom značky XTB stal futbalový tréner José Mourinho.

## Získané ocenenia

* Forexový broker roka - Invest Cuffs 2021
* Najlepší zákaznícky servis – recenzie ForexBrokers.com 2021
* Najlepší Forexový broker pre Low Cost - Investopedia 2021
* Najlepšie NND Forex Broker - Online Personal Wealth Awards 2021
* Najlepšie mobilné aplikácie na investovanie – Rankia Awards 2020, 2019

Kategória:Podniky v Poľsku
Holiare-Kosihy

**Holiare-Kosihy** je kanál v regióne Podunajsko na území obcí Holiare, Tôň, Trávnik, Klížska Nemá, Veľké Kosihy v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do  Dunaja. Má dĺžku . Je tokom II. rádu.
## Začiatok
Začína sa na území obce Holiare na juhozápadnom okraji miestnej časti obce *Horné Holiare* v katastrálnom území *Horné Holiare* v poľnohospodárskom extraviláne v  ako faktické pokračovanie kanála Veľký Meder-Holiare. Patrí do okresu Komárno v Nitrianskom kraji. Nachádza sa v geomorfologickom celku Podunajská rovina.
## Opis toku
Od začiatku tečie južným až juhovýchodojužným smerom cez poľnohospodársky extravilán, po krátkom úseku opúšťa katastrálne územie *Horné Holiare* a vteká na katastrálne územie *Dolné Holiare* v obci Holiare, opúšťa územie obce Holiare a vteká v  bez zmeny smeru na územie obce Tôň, v  priberá ľavostranný prítok Tônsky kanál, v  podteká cestu z obce Tôň do obce Číčov, priteká v  na obecnú hranicu medzi obcami Tôň a Trávnik a po tejto hranici na jednom úseku tečie, v  priberá pravostranný prítok Jabloňovský kanál, vteká na územie obce Klížska Nemá, veľkým oblúkom mení smer v poľnohospodárskom extraviláne na juhovýchod, v  priberá pravostranný prítok Trstinový kanál, v  priberá pravostranný prítok Číčov-Klížska Nemá, vteká na územie obce Veľké Kosihy, v  priberá ľavostranný prítok Tavarský kanál, v  priberá ľavostranný prítok Olča-Kosihy, skrúca sa do južného smeru a ústi do Dunaja ako jeho ľavostranný prítok.

## Prítoky
Ľavostranné: Tônsky kanál, Tavarský kanál, Olča-Kosihy.
Pravostranné: Jabloňovský kanál, Trstinový kanál, Číčov-Klížska Nemá. 

## Pôvod názvu
Názov vodného toku *Holiare-Kosihy* má pôvod v toponymách – v názve obce, na území ktorej sa začína a preteká, čiže v názve Holiare, a v názve obce, cez územie ktorej tento vodný kanál preteká a v ňom sa končí, čiže v názve Veľké Kosihy. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný. V priestore slovenskej hydronymie vodných tokov hydronymum *Holiare-Kosihy* je jedinečným hydronymom (júl 2022).  
## Referencie

 
Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine
Adymos z Veroie

**Adymos** alebo **Hadymos** () bol grécky sochár v 1. storočí.
 
Adymos, syn Euandra z macedónskeho mesta Veroia (starogrécky Beroia), tvoril v 1. storočí. Jediným jeho zachovaným sochárskym dielom je spodná časť mramorového náhrobného stĺpa, objaveného v roku 1932 v archeologickej lokalite pri obci Marvinci, neďaleko mesta Gevgelija, v Severnom Macedónsku (blízko hraníc s Gréckom). V spodnej časti má basreliéf znázorňujúci ženu v plášti s rukávmi, napravo od ktorého je nápis:

- text v starogréčtine
 
Nachádza sa v archeologickom múzeu mesta Skopje. Nápis je na základe epigrafického výskumu datovaný do 1. storočia.
 
Predpokladá sa, že Adymos a jeho otec Euandros (syn Euandra ) patrili do rodiny sochárov, ktorí mali zákazky v Macedónsku a Tesálii. Obaja robili zrejme väčšinou hrobové pomníky a je nezvyčajné, že sa na svoje diela aj podpisovali, väčšina miestnych sochárov totiž v tej dobe zostávala v anonymite. To naznačuje, že mali v regióne vysokú reputáciu.
  
## Referencie a bibliografia

 
Kategória:Sochári starovekého Grécka
École supérieure de physique et de chimie industrielles de la ville de Paris

thumb|ESPCI Paris
**École supérieure de physique et de chimie industrielles de la ville de Paris** (často nazývaná *ESPCI*) je najvýznamnejšia a najznámejšia francúzska vysoká škola technického zamerania.

Je známa svojimi veľmi náročnými prijímacími testami, ale aj tým, že jej absolventi sú považovaní za elitu. Vo Francúzsku má škola podobné postavenie ako napríklad MIT v USA. Z radov študentov a absolventov vyšlo niekoľko držiteľov Nobelovej ceny i iných prestížnych vedeckých ocenení.

## Známi študenti
* Maria Curieová-Skłodowská, francúzsko-poľská vedkyňa, chemička a fyzička
* Pierre-Gilles de Gennes, francúzsky fyzik a držiteľ Nobelovej ceny za fyziku za rok 1991

## Iné projekty

## Externé odkazy
* Oficiálna stránka

Kategória:5. obvod (Paríž)
Kategória:Vysoké školy vo Francúzsku
Prašivá (vrch v Nízkych Tatrách; 1 667 m n. m.)

**Prašivá** () je vrch v Nízkych Tatrách. Leží nad Demänovskou Dolinou, približne  južne od Liptovského Mikuláša. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina a Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba, Iľanovo a Pavčina Lehota a južným smerom Mýto pod Ďumbierom a Bystrá. Masív patrí do Národného parku Nízke Tatry.

## Opis
Prašivá je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni. Severným smerom sa nachádza sedlom oddelená Tanečnica () a Krakova hoľa (), no tiež Škopovo () a Pusté (), západným Ostredok (), Bôr () a Konský grúň (), južným Konské (), Krúpova hoľa () a Ďumbier () a východným Ludárova hoľa (), Rovná hoľa () a Ohnište (). Masív patrí do povodia Váhu, kde vodu zo západných svahov odvádza riečka Demänovka a z východných potok Bystrá cez Štiavnicu. Hrebeňom vedie hranica Národnej prírodnej rezervácie Ďumbier, do ktorej patrí jeho východná časť. Vrcholovou časťou vedie značený chodník zo sedla Javorie.

### Výhľady
Hôľnatý hrebeň i vrchol s nesúvislým porastom kosodreviny umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú Fatru.

## Prístup
* po  žltej turistickej trase:
** zo severu z rázc. Kosienky, poľana cez sedlo Javorie a Tanečnicu
** od juhu z Krúpovej hole v hlavnom hrebeni (Cesta hrdinov SNP) cez rázc. Kráľov stôl
* po  červenej značke cez sedlo Javorie z Demänovskej i Jánskej doliny

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Demänovská Dolina
Kategória:Liptovský Ján
Glykozylová skupina

vpravo|náhľad|300x300bod|Odštiepením poloacetálovej hydroxylovej skupiny (vpravo) z glukózy vzniká β-D-glukopyranozylová skupina
**Glykozylová skupina** alebo **glykozyl** je jednoväzbový voľný radikál alebo substituent, ktorý vzniká odštiepením poloacetálovej hydroxylovej skupiny z cyklického monosacharidu alebo nižšieho oligosacharidu. Glykozyly reagujú s anorganickými kyselinami, napríklad kyselinou fosforečnou, čím vznikajú estery, napríklad glukóza-1-fosfát.

## Alternatívne substituenty
vpravo|náhľad|300x300bod|Odštiepením vodíka z C3 hydroxylovej skupiny (vľavo) glukózy vzniká β-D-glukopyranoze-3-''O''-ylová skupina
Namiesto poloacetálovej hydroxylovej skupiny môže byť odštiepený vodíkový atóm, čím z cyklického sacharidu vznikne radikál (alebo substituent). Napríklad odštiepením vodíkového atómu z C3 hydroxylovej skupiny glukózy by vznikol D-glukopyranoz-3-O-yl, ktorý je súčasťou napríklad liečiva mifamurtidu.

V roku 2019 bola publikovaná štúdia o detekcii Au<sup>3+</sup> v živých organizmoch pomocou C-glykozylpyrénu, ktorého permeabilita cez bunkovú membránu a fluorescenčné vlastnosti boli použité práve na detekciu Au3+.

## Príklady
V celulóze sú glykozylové skupiny, konkrétne 1,4-β-D-glukozylové jednotky, spojené do lineárneho reťazca, čím vzniká (1,4-β-D-glukozyl)n. Medzi ďalšie príklady patrí ribityl v 6,7-dimetyl-8-ribityllumazíne alebo napríklad glykozylamíny.

## Pozri aj

* Acylová skupina

## Referencie

## Zdroj

Kategória:Funkčné skupiny
Kategória:Monosacharidy
Burgundia

**Burgundia** môže byť:
*názov viacerých typov repy obyčajnej, pozri repa obyčajná#Doplnkové informácie
*zastarano: Burgundsko
*planétka, pozri 374 Burgundia
Burgyňa

**Burgyňa** (písané aj *burgiňa*) môže byť:
*ľudovo alebo zastarano: názov viacerých typov repy obyčajnej, pozri repa obyčajná#Doplnkové informácie
*ľudovo: červený melón (*Citrullus lanatus*)
*nárečovo pejoratívne: hlava

## Zdroje
Anorganická kyselina

**Anorganická kyselina** alebo niekedy **minerálna kyselina** je kyselina, ktorá je odvodená od jednej alebo viacerých anorganických zlúčenín. V tom sa líšia od organických kyselín, čo sú kyslé organické zlúčeniny (zvyčajne s karboxylovou skupinou). Keď sú rozpustené vo vode, všetky minerálne kyselina sa štiepia na vodíkové ióny a patričné konjugované zásady. Anorganické kyseliny sa môžu ďalej deliť, podľa toho, či obsahujú kyslík alebo nie, na bezkyslíkaté kyseliny (napr. HCl, HI alebo H2S) a kyslíkaté kyseliny (napr. H3PO4 alebo HClO).

## Charakteristika
Medzi bežné minerálne kyseliny patria kyselina sírová (H2SO4), kyselina chlorovodíková (HCl) a kyselina dusičná (HNO3). Čo sa týka ich sily, minerálne kyseliny môžu byť superkyseliny (napr. kyselina chloristá), ale i veľmi slabé kyselina (napr. kyselina boritá). Minerálne kyseliny sú zvyčajne veľmi dobre rozpustné vo vode a zle rozpustné v organických zlúčeninách.

Minerálne kyseliny sa používajú v mnohých odvetviach chemického priemyslu, hlavne pri syntéze iných chemikálii, organických i anorganických. Veľké množstvá týchto kyselín - hlavne sírovej, dusičnej a chlorovodíkovej - sa vyrábajú pre komerčné použitie vo veľkých továrňach.

Minerálne kyseliny sa používajú i pre ich korozívne účinky. Napríklad zriedený roztok kyseliny chlorovodíkovej sa používa na odstránenie usadenín v bojleroch, niekedy s ďalšími látkami, aby sa predišlo poškodeniu bojleru.

## Príklady

* Kyselina chlorovodíková, HCl
* Kyselina dusičná, HNO3
* Kyselina trihydrogénfosforečná, H3PO4
* Kyselina sírová, H2SO4
* Kyselina trihydrogénboritá, H3BO3
* Kyselina fluorovodíková, HF
* Kyselina bromovodíková, HBr
* Kyselina chloristá, HClO4
* Kyselina jodovodíková, HI

## Referencie

## Zdroj

Kategória:Anorganické kyseliny
Futrovka

**Futrovka** môže byť nárečovo:
*názov viacerých typov repy obyčajnej, pozri repa obyčajná#Doplnkové informácie
*v krajčírstve: látky na podšívku, pozri pod podšívka
*v stolárstve: práca na zhotovovaní zárubne, pozri pod zárubňa

## Zdroje